इतने मधुर हो गए कि दोनो परिवारो का एक दूसरे के यहॉं आना-जाना शुरू हो गया। कभी किसी के घर कुछ खास पकवान बनता तो वह दूसरे के घर पहुॅचा आता। कभी किसी के घर का कोई सदस्य बीमार होता तो, दूसरा परिवार पूरी रात उसकी सेवा-सुश्रूषा में बिता देता। जब कोई लम्बी छुट्टी पर जाता तो, दूसरा उसके घर की रखवाली करता, यानि एक ऐसा प्रगाढ़ रिश्ता दोनों परिवारों के बीच बन गया था, कि दोनों एक-दूसरेे पर ऑंखमूॅंद कर विश्वास करते और एक दूसरे को भरपूर सहयोग देते ।निशांत की पड़ोसन उसे भाई साहब कहती और जब पति काम के सिलसिले में घर से बाहर रहते तो वह कुछ कामों के लिए निशांत का सहारा लेती जैसे बाजार से जरूरत के सामान की खरीददारी, बच्ची की पेरेन्ट्स-टीचर मीटिंग के लिए वह निशांत से साथ चलने को कहती और निशांत की पत्नी भी खुशी-खुशी उसे पति के साथ जाने की अनुमति दे देती। इस बीच किसी को रंचमात्र भी अंदेशा नही था कि इन सहयोगी रिश्तो में एक नया रिश्ता भी पनप सकता है। लेकिन गुपचुप तरीके से इन दोनो परिवारो के बीच एक नए-नवेले रिश्ते ने जन्म ले लिया हुआ यॅूं कि निशांत की पत्नी गंभीर रूप से बीमार हो गई और कुछ दिन के लिए मायके चली गयी। निशांत का खाली घर उस काटने दौडे़ उससे पहले ही, पड़ोस की भाभी उस घर में जब-तब आकर उसका मनोबल बढ़ा जातीं और उसकी हर सुख-सुविधा की सामग्री जुटा कर रख आतीं। फोन पर निशांत की पत्नी को प्रतिदिन का विवरण बताती और महाभारत के संजय की तरह उस तक निशांत के जीवन की पल-पल की खबर पहुॅचातीं।